
A kompetenciafejlesztés igényét kiváltó környezeti változások az ország egyik kiemelkedő közgazdaságtudományi karán

Az oktatással, kutatással, fejlesztéssel kapcsolatos tevékenységek napjainkban egyre nagyobb hangsúllyal szerepelnek a különböző tanulmányokban, fórumokon a globalizáció hatásának és a munkaerő-piaci verseny megerősödésének következtében. Az egyéni kompetenciák és teljesítményeknek egyre nagyobb jelentőséget tulajdonítanak az egyes kiválasztási folyamatokban.
Kutatásom során az ország egyik kiemelkedő közgazdaságtudományi Kar környezetében bekövetkezett változásokat vizsgálom meg, valamint azok hatását a hallgatók teljesítményére. Az elmúlt időszakban bekövetkezett váratlan és drasztikus átszervezés a gazdaságtudományi képzési területeken nagymértékben megváltoztatta a potenciális hallgatók körét, melyre az érintettek valószínűleg nem tudtak felkészülni. Így sokan a finanszírozási problémák miatt kénytelenek voltak másik szakterületet választani. A jelentkezők száma jelentősen csökkent ezen a képzési területen, továbbá a felvételt nyert hallgatók átlagpontszámai alulmaradtak a korábbi évek adatihoz képest a felvételi rangsorok alapján. Ebből származik kutatásom alapkérdése, hogy a hallgatók teljesítménye is alulmarad-e a korábbi évek átlagaihoz képest.
Dolgozatomban az általános jellemzőktől haladok a specifikus tulajdonságok irányába. Kezdetben az oktatással kapcsolatos információkat foglalom össze, majd a felsőoktatási rangsorok jellemzőit mutatom be, végül pedig a kiválasztott Kar hallgatóinak tanulmányi eredményeit szemléltetem. Vizsgálatom során kvalitatív módszerként a friss szakcikkekből származó adatokat, valamint a dékán úrral készített személyes interjút alkalmaztam, továbbá a számszerű adatokat a rendelkezésre álló tanulmányi átlagok és felvételi statisztikák biztosították.
A kapott eredmények kimutatták, hogy a megváltozott körülmények kapcsán jelentősen alulmaradtak a 2012-es év során felvételt nyert hallgatók tanulmányi teljesítményei a korábbi évekhez viszonyítva. A valódi indokokat egy későbbi tanulmány során szeretném feltárni, így jelen dolgozatot egy kezdeti tényfeltárás céljával alkottam meg egy jövőbeni hosszú távú kutatás alapjaként.



